Diari Oficial de la Generalitat Valenciana


Sumari del DOGV 7976, del 09-02-2017 (2017/1036)

DECRET 12/2017, de 3 de febrer, del Consell, de declaració dels municipis Torres Torres, Llutxent, Bolbaite, Quart de Poblet, Rossell, Fontanars dels Alforins i Sant Joan de Moró com a municipis turístics.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7976

Data del DOGV
:   09-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1036


Data del document
:   03-02-2017

Organisme emissor
:   Presidència de la Generalitat

Tipus de document
:   Decret

Descriptors 

:   * Torres Torres
    * Bolbaite
    * Sant Joan de Moró
    * Llutxent
    * Rossell
    * Fontanars dels Alforins
    * Quart de Poblet

DECRET 12/2017, de 3 de febrer, del Consell, de declaració dels municipis Torres Torres, Llutxent, Bolbaite, Quart de Poblet, Rossell, Fontanars dels Alforins i Sant Joan de Moró com a municipis turístics. [2017/1036]  
PREÀMBUL  
  
La Llei 3/1998, de 21 de maig, de la Generalitat, de turisme de la Comunitat Valenciana, regula en el títol III la figura del municipi turístic. Concretament, els capítols I a IV del títol mencionat estableixen el referent al concepte de municipi turístic, i indiquen de forma expressa les condicions que necessàriament hauran de reunir els municipis per a ser declarats turístics i el procediment per a la seua declaració, així com les consideracions generals i bases del seu règim especial, d'acord amb la seua orientació turística.  
Des de la publicació de la llei, un important nombre de municipis han sol·licitat la declaració com a turístics, i s'han tramitat els corresponents expedients d'acreditació del compliment dels requisits exigits en la llei esmentada. Fins ara, 235 municipis han sigut definitivament declarats municipis turístics de la Comunitat Valenciana.  
  
Els nous municipis que, després de formular la sol·licitud oportuna, i reunint els requisits legalment establits, han arribat a la fase de declaració provisional de municipis turístics en la seua qualificació d'atracció turística, segons es disposa en l'article 29.2 de la Llei 3/1998, de 21 de maig, de la Generalitat, de turisme de la Comunitat Valenciana, i les resolucions per les quals se'ls declara provisionalment municipis turístics, són els que s'indiquen a continuació:  
  
1. Torres Torres. Resolució de 26 d'abril de 2016 (DOGV 7776, 06.05.2016).  
2. Llutxent. Resolució de 26 d'abril de 2016 (DOGV 7777, 09.05.2016).  
3. Bolbaite. Resolució de 12 de maig de 2016 (DOGV 7800, 08.06.2016).  
4. Quart de Poblet. Resolució de 16 de juny de 2016 (DOGV 7824, 08.07.2016).  
5. Rossell. Resolució de 20 de juliol de 2016 (DOGV 7841, 01.08.2016).  
6. Fontanars dels Alforins. Resolució de 4 d'octubre de 2016 (DOGV 7906, 28.10.2016).  
7. Sant Joan de Moró. Resolució de 21 d'octubre de 2016 (DOGV 7923, 23.11.2016).  
  
Havent transcorregut el període de 20 dies d'informació pública, anunciat per a cada cas en el Diari Oficial de la Generalitat Valenciana, sense que s'haja rebut cap al·legació, per la Resolució del secretari autonòmic de l'Agència Valenciana del Turisme, de data 13 de gener de 2017, s'ha acordat elevar al Consell la proposta de declaració definitiva d'aquests set municipis com a municipis turístics de la Comunitat Valenciana en la qualificació de destinació d'atracció turística.  
  
En virtut d'això, de conformitat amb el que estableix l'article 33.2 de la Llei 5/1983, de 30 de desembre, del Consell, i l'article 29.3 de la Llei 3/1998, de 21 de maig, de la Generalitat, de turisme de la Comunitat Valenciana, a proposta del president de la Generalitat, el Consell, amb la deliberació prèvia, en la reunió del dia 3 de febrer de 2017,  
  
  
DECRETE  
  
Article únic  
Declarar municipi turístic de la Comunitat Valenciana, en la qualificació de destinació d'atracció turística, els municipis que a continuació s'indiquen:  
  
Província de Castelló:  
Rossell  
Sant Joan de Moró  
Província de València:  
Torres Torres  
Llutxent  
Bolbaite  
Quart de Poblet  
Fontanars dels Alforins  
  
  
DISPOSICIÓ ADDICIONAL  
  
Única  
Es faculta l'òrgan competent en matèria de turisme per a l'aplicació i execució d'aquest decret.  
  
  
DISPOSICIÓ FINAL  
  
Única  
Aquest decret tindrà efectes des de l'endemà de ser publicat en el Diari Oficial de la Generalitat Valenciana.  
  
València, 3 de febrer de 2017  
  
El president de la Generalitat,  
XIMO PUIG I FERRER